stanford-oval/wikipedia huggingface dataset:
Luettelo televisiosarjan NCIS Rikostutkijat jaksoista
Jaksoluettelo > Yhdeksäs tuotantokausi (2011–)

| Jaksonumero | Suomenkielinen nimi | Englanninkielinen nimi | Käsikirjoittaja/t | Ohjaaja | Ensiesitys | Ensiesitys Nelonen |
| --- | --- | --- | --- | --- | --- | --- |

| 2 | ”Paluu Kotiin” | ”Restless” | James Whitmore, Jr. | James Whitmore, Jr. | 27. syyskuuta 2011 | 3. tammikuuta 2012 |

| 1 | ”Pelin Henki” | ”Nature of the Beast” | Gary Glasberg | Tony Wharmby | 20. syyskuuta 2011 | 10. tammikuuta 2012 |

| 3 | ”Penelopen Paperit” | ”The Penelope Papers” | Nicole Mirante-Matthews | Arvin Brown | 4. lokakuuta 2011 | 17. tammikuuta 2012 |

| 4 | ”-” | ”Enemy on the Hill” | George Schenck & Frank Cardea | Dennis Smith | 11. lokakuuta 2011 | 31. tammikuuta 2012 |

| 5 | ”Turvasatama” | ”Safe Harbor” | Reed Steiner & Christopher J. Waild | Tom Wright | 18. lokakuuta 2011 | 31. tammikuuta 2012 |

| 6 | ”Jano” | ”Thirst” | Steven D. Binder & Reed Steiner | Leslie Libman | 25. lokakuuta 2011 | 14. helmikuuta 2012 |

| 7 | ”Kadonnut mies” | ”Devil’s Triangle” | Gary Glasberg | Tony Wharmby | 1. marraskuuta 2011 | 21. helmikuuta 2012 |

| 8 | ”Pelastus Osa 1” | ”Engaged (Part I)” | Gina Lucita Monreal | James Whitmore, Jr. | 8. marraskuuta 2011 | 6. maaliskuuta 2012 |

| 9 | ”Pelastus Osa 2” | ”Engaged (Part II)” | Gary Glasberg | Tony Wharmby | 15. marraskuuta 2011 | 13. maaliskuuta 2012 |

| 10 | ”Isän synnit” | ”Sins of the Father” | George Schenck & Frank Cardea | Arvin Brown | 22. marraskuuta 2011 | 30. maaliskuuta 2012 |

| 11 | ”Joulun lapsi” | ”Newborn King” | Christopher J. Waild | Dennis Smith | 13. joulukuuta 2011 | 27. maaliskuuta 2012 |

| 12 | ”Turvassa” | ”Housekeeping” | George Schenck & Frank Cardea | Arvin Brown | 3. tammikuuta 2012 | 3. huhtikuuta 2012 |

| 13 | ”Epätoivoinen mies” | ”A Desperate Man” | Nicole Mirante-Matthews | Leslie Libman | 10. tammikuuta 2012 | 10. huhtikuuta 2012 |

| 14 | ”Ihmeellinen oli elämä” | ”Life Before His Eyes” | Gary Glasberg | Tony Wharmby | 7. helmikuuta 2012 | 17. huhtikuuta 2012 |
Protesilaos

Protesilaos (m.kreik. Πρωτεσίλαος 'sotajoukon ensimmäinen') oli kreikkalaisessa mytologiassa Ifikloksen poika ja fylakealaisten hallitsija. Hänet tunnettiin eläessään Iolaoksena, mutta häntä alettiin kutsua Protesilaokseksi, koska hän oli ensimmäinen, joka kaatui Troijassa.
Protesilaos oli Helenan kosijoiden joukossa. Kuten kaikki muutkin sulhasehdokkaat, myös hän vannoi valan, jossa lupasi puolustaa valittua puolisoa kaikkia muita vastaan. Kun Paris myöhemmin sieppasi Helenan, Protesilaos joutui mukaan Troijan sotaan taistelemaan Menelaokselle annetun lupauksen mukaisesti; mukanaan hän toi 40 alusta, ja hän nousi ensimmäisenä Troijan rannikolla maihin. Oraakkeli oli ennustanut, että ensimmäinen kreikkalainen, joka kävelisi maalla rantautumisen jälkeen, myös kaatuisi ensimmäisenä kreikkalaisena. Niin Protesilaoksen tapettua neljä miestä hän sai itse Hektorin kädestä surmansa. Toisen version mukaan hänet surmasi Kyknos.. Protesilaoksen kuoltua hänen veljensä Podarkes otti sodassa hänen paikkansa.
Jumalat säälivät Protesilaoksen vaimoa Laodameiaa, ja Hermes toi Protesilaoksen tämän luokse Haadeesta. Kolmen tunnin kuluttua Protesilaos kuitenkin vietiin takaisin kuolleiden valtakuntaan, eikä Laodameia voinut kestää miehensä menettämistä toistamiseen. Yhden version mukaan hän pisti itsensä kuoliaaksi; toisen mukaan hän valmisti miehensä mukaan vahapatsaan ja pyhitti itsensä sille. Tällöin kuitenkin hänen isänsä Akastos, jonka palvelija oli hälyttänyt paikalle, päätti lopettaa tämän ja poltatti patsaan ja sille annetut uhrilahjat roviolla. Laodameia heittäytyi suruissaan samaan rovioon ja kuoli.
Pro Vantaa

Pro Vantaa ry. on suomalainen, Vantaalla kotipaikkaansa pitävä, rekisteröity yhdistys, joka kertoo säännöissään tavoitteekseen demokratian, suvaitsevaisuuden ja yhteishengen edistämisen ja kehittämisen. Yhdistys ei ole sitoutunut poliittisiin puolueisiin ja kertoo arvostavansa vantaalaisten yhteisöllisyyttä, kulttuuriperintöä, luontoa ja ympäristöä. Taloudenpidon kestävät ratkaisut, yrittäjyys ja työllistyminen ovat myös agendalla ja yhdistys pyrkii edistämään vapaata keskustelua ja tarjoamaan mahdollisuuden päätöksentekoon vaikuttamiseen.
Vuoden 2004 kunnallisvaaleissa Pro Vantaa sai 1 015 ääntä (1,4 %) ja yhden edustajan, silloisen puheenjohtajansa Ensio Laaksosen, Vantaan kaupunginvaltuustoon.
Vuoden 2008 kunnallisvaaleissa Pro Vantaa sai alustavassa laskennassa yhden paikan, mutta tarkistuslaskennassa viimeinen valtuustopaikka meni Perussuomalaisille.
Lisäksi yhdistyksellä oli edustus useissa kunnallisissa luottamuselimissä.
Vaalit

| 0 | 1 | 2 | 3 | 4 | 5 |
| --- | --- | --- | --- | --- | --- |
Kunnallisvaalit
| Vuosi | Valtuutetut | Äänet | Äänet | Yhteislista |  |
| 2004 | 1 | 1 015 | 1,4 % | Pro Vantaa |  |
| 2008 | 0 | 1 111 | 1,4 % | Pro Vantaa |  |
| 2012 | 0 | 148 | 0,2 % | Pro Vantaa |  |
Pro Volleyball Federation

| Pro Volleyball Federation |
| --- | --- |
 Meneillään oleva kausi PVF-kausi 2024 
Laji:  lentopallo
Maa(t):   Yhdysvallat
Perustettu:  17. marraskuuta 2022
Toimitusjohtaja:  Jen Spicher
Joukkueita:  7
TV:  CBS Sports Network, YouTube
Sivusto:  www.provolleyball.com
Pro Volleyball Federation (PVF) on naisten lentopalloilun ammattilaissarja Yhdysvalloissa. Sarja perustettiin vuonna 2022, ja se aloitti toimintansa 2024.
Kausi pelataan alkuvuodesta, ja se huipentuu toukokuussa pelattavaan neljän joukkueen lopputurnaukseen.
Sarjassa on ensimmäisellä kaudella 2024 yhteensä seitsemän joukkuetta. Seuraavalle kaudelle joukkuemäärää on tarkoitus kasvattaa kolmella.
Joukkueet kaudella 2024

| Joukkue | Kaupunki | Liittynyt |
| --- | --- | --- |
| Atlanta Vibe | Duluth, Georgia | 2024 |
| Columbus Fury | Columbus, Ohio | 2024 |
| Grand Rapids Rise | Grand Rapids, Michigan | 2024 |
| Omaha Supernovas | Omaha, Nebraska | 2024 |
| Orlando Valkyries | Orlando, Florida | 2024 |
| San Diego Mojo | San Diego, Kalifornia | 2024 |
| Vegas Thrill | Henderson, Nevada | 2024 |
Prads-Haute-Bléone

| Prads-Haute-Bléone |
| --- | --- |

 vaakuna
 Prads-Haute-Bléone
 Koordinaatit: 44°13′15″N, 6°26′38″E 
Valtio:  Ranska
Alue:  Provence-Alpit-Riviera
Departementti:  Alpes-de-Haute-Provence
Arrondissementti:  Digne-les-Bains
Kantoni:  La Javie
Hallinto:  
 – Hallinnon tyyppi:  Kunta
 – Pormestari:  Françoise Basset
Pinta-ala:  
 – Kokonaispinta-ala:  165,6 km²
Korkeus:  831–2961 m
Väkiluku (2021):  175
 – Väestötiheys:  1,1 as./km²
Postinumero:  04340
Infobox OKVirheellinen NIMI-arvo: 
Prads-Haute-Bléone on Ranskan kunta Provence-Alpit-Rivieran hallintoalueen Alpes-de-Haute-Provencen departementissa. Vuoristoinen ja harvaan asuttu kunta sijaitsee Digne-les-Bainsin koillispuolella. Kunnan pinta-ala on 165,6 neliökilometriä, ja sen asukasluku oli 175 vuonna 2021.
Prads-Haute-Bléone ilmoitettiin maaliskuussa 2015 monissa uutisteksteissä Germanwingsin lento 9525:n törmäyspaikaksi, mutta myöhemmin paikaksi tarkentui naapurikunta Le Vernet.
Aiheesta muualla

Kuvia tai muita tiedostoja aiheesta Prads-Haute-Bléone Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Prads-Haute-Bléone
Käännös suomeksi
Paul Berna

Paul Berna (oik. Jean Sabran, 21. helmikuuta 1908 Hyères, Var – 19. tammikuuta 1994 Pariisi) oli ranskalainen toimittaja ja lastenkirjailija. Bernalta on suomennettu Päättömän hevosen salaisuus ja Tulvan vankeina. Berna kirjoitti myös aikusten kirjoja.
Aikuisten romaanit hän julkaisi nimellä Bernard Deleuze ja Paul Gerrard ja dekkarit nimellä Joel Audrenn.[lähde? ]
Bernan Päättömän hevosen salaisuus sovitettiin vuonna 1963 elokuvaksi Päättömän hevosen ritarit (The Horse Without a Head).
Suomennokset

Päättömän hevosen salaisuus (Le cheval sans tête); suom. Martta Tynni. WSOY, 1958. Nuorten toivekirjasto 106.
Tulvan vankeina (La grande alerte); suom. Anja Oslamo. WSOY, 1964. Nuorten toivekirjasto 160.
Aiheesta muualla

Paul Berna Internet Movie Databasessa. (englanniksi)
Lukáš Sedlák

| Lukáš Sedlák |
| --- | --- |

Henkilötiedot
Syntynyt: 25. helmikuuta 1993 (ikä 31) České Budějovice, Tšekki
Kansalaisuus:   Tšekki
Jääkiekkoilija
Pelipaikka:  keskushyökkääjä
Maila:  vasen
Pituus:  183 cm
Paino:  94 kg
Seura
Seura:  HC Dynamo Pardubice
Sarja:  Extraliga
Pelaajaura
Pääsarjaura:  2013–
Aik. seurat:  Springfield Falcons (AHL)  Lake Erie Monsters (AHL) Columbus Blue Jackets (NHL) Traktor Tšeljabinsk (KHL) Colorado Avalanche (NHL) Philadelphia Flyers (NHL)
NHL-varaus:  158. varaus, 2011 Columbus Blue Jackets
KHL-varaus:  89. varaus, 2016 Lokomotiv Jaroslavl
Lukáš Sedlák (s. 25. helmikuuta 1993 České Budějovice) on tšekkiläinen jääkiekkoilija, joka pelaa Extraligan HC Dynamo Pardubicessa. Hän on Columbus Blue Jacketsin kuudennen kierroksen varaus vuodelta 2011.
Ura > Seuraura > Junioriura

Sedlák on HC České Budějovicen kasvatti. Hän pelasi joukkueen alle 18-vuotiaissa ensimmäisen kerran kaudella 2007–2008 tehden kuudessa ottelussa kaksi syöttöpistettä. Lisäksi hän pelasi kaksi pudotuspeliottelua pisteittä. Seuraavalla kaudella 2008–2009 hän pääsi jo pelaamaan koko kauden alle 18-vuotiaissa. Hän teki 44 ottelussa 29 tehopistettä.
Kaudella 2009–2010 Sedlák oli Budějovicen alle 18-vuotiaiden joukkueen sisäisen pistepörssin ykkönen tehtyään 37 ottelussa 29 maalia sekä 56 tehopistettä. Neljässä pudotuspeliottelussa hän teki viisi maalia sekä yhden syöttöpisteen. Lisäksi hän pääsi edustamaan alle 20-vuotiaiden joukkuetta, jossa teki 11 pelaamassaan ottelussa 12 pistettä.
Kauden 2010–2011 Sedlák pelasi kokonaisuudessaan alle 20-vuotiaissa lukuun ottamatta yhtä alle 18-vuotiaiden pudotuspeliottelua. Selák teki kauden 47 ottelussa 14 maalia sekä 13 syöttöpistettä eli yhteensä 27 tehopistettä. Kauden päätteeksi HC České Budějovice joutui karsimaan sarjapaikastaan, mutta onnistui säilyttämään sen. Sedlák teki neljässä karsintaottelussa kaksi maalia sekä kaksi syöttöpistettä.
Kauden jälkeisenä kesänä Sedlák varattiin vuoden 2011 CHL:n varaustilaisuudessa ensimmäisellä kierroksella 14. pelaajana QMJHL:ssä pelaavaan Chicoutimi Saguenéensiin, johon hän siirtyi heti seuraavaksi kaudeksi. Tulokaskaudellaan Sedlák pelasi 50 ottelua tehden 17 maalia sekä yhteensä 45 tehopistettä. Joukkue eteni pudotuspeleissä semifinaaleihin. Sedlák teki 18 ottelussa viisi maalia.
Toisella Pohjois-Amerikassa pelaamallaan kaudella, 2012–2013, Sedlák teki 48 ottelussa 34 tehopistettä. Saguenéens eteni pudotuspeleihin, joissa hän teki kuuteen otteluun viisi tehopistettä.
Kesäkuussa 2022 Sedlák solmi yhden vuoden ja arvoltaan 800 000 dollarin sopimuksen Avalanchen kanssa.
Ura > Seuraura > Ammattilaisura

Sedlák sai NHL-varauksen vuonna 2011, kun Columbus Blue Jackets valitsi hänet itselleen kuudennella kierroksella tilaisuuden 158. pelaajana.
Sedlák teki huhtikuussa 2013 NHL-sopimuksen hänet varanneen Blue Jacketsin kanssa. Hän osallistui kautta 2013–2014 edeltäneelle NHL-harjoitusleirille, mutta joutui aloittamaan kautensa Blue Jacketsin AHL-farmiseura Springfield Falconsissa. Sedlák pelasi ensimmäisellä ammattilaiskaudellaan 54 ottelua, joissa teki kahdeksan maalia sekä 14 tehopistettä. Neljässä pudotuspeliottelussa hän teki yhden syöttöpisteen.
Sedlák osallistui Blue Jacketsin harjoitusleirille jälleen ennen kautta 2014–2015, mutta joutui jälleen AHL:n puolelle. Kauden aikana hän pelasi 51 ottelua tehden kuusi maalia ja kymmenen syöttöpistettä eli yhteensä 16 tehopistettä.
Ura > Maajoukkueura

Sedlák edusti Tšekkiä eri ikäluokkien maajoukkueissa vuosien 2008 ja 2013 välillä.
Ensimmäisen arvoturnauksensa Sedlák pelasi vuonna 2011, kun hänet valittiin Tšekin joukkueeseen alle 18-vuotiaiden maailmanmestaruuskisoihin. Hän pelasi viisi ottelua, joissa teki kolme maalia sekä yhden syöttöpisteen, ja istui yhden kahden minuutin rangaistuksen. Turnauksen jälkeen Sedlák valittiin Tšekin joukkueen kolmen parhaan pelaajan joukkoon. Hän oli myös turnauksen paras aloittaja.
Seuraavana vuonna hän pelasi alle 20-vuotiaiden maailmanmestaruuskilpailuissa. Sedlák pelasi kuusi ottelua, joissa jäi pisteittä. Hän pelasi Tšekin joukkueessa myös seuraavan vuoden kisoissa, joissa Sedlák teki kuudessa ottelussa yhden maalin sekä kaksi syöttöpistettä.
Paul Werner Lybeck

Paul Werner Lybeck (25. joulukuuta 1861 Uusikaarlepyy – 12. heinäkuuta 1911 Helsinki) oli suomenruotsalainen lakimies ja kirjailija.
Paul Werner Lybeck oli kirjailija Mikael Lybeckin vanhempi veli ja hän toimi oikeusneuvosmiehenä Helsingissä. Lybeck aloitti kirjoittamisen vasta viimeisinä elinvuosinaan kun vakava sydänsairaus pakotti hänet palaamaan kotikaupunkiinsa. Lybeckin Uudenkaarlepyyn historiaan liittyvä kertomuskokoelma Den siste majgrefven och andra österbottningar julkaistiin hänen kuolemansa jälkeen.
Svenska litteratursällskapet i Finland jakaa vuosittain Paul Werner Lybeckin palkinnon.
Teoksia

Den siste majgrefven och andra österbottningar : efter författarens död samlade berättelser, utgifna af Mikael Lybeck.    Söderström, Helsingfors 1911, 2. painos Schildt, Helsingfors 1922
Paul Weiss

Paul Weiss (19. toukokuuta 1901 – 5. heinäkuuta 2002) oli yhdysvaltalainen filosofi, joka tunnetaan ennen kaikkea metafyysikkona sekä yrityksistään poistaa ikäsyrjintä yhdysvaltalaisista yliopistoista.
Weiss syntyi New Yorkissa. Hän valmistui filosofiasta City College of New Yorkista ja väitteli tohtoriksi Harvardin yliopistossa vuonna 1929 opiskeltuaan Alfred North Whiteheadin oppilaana. Weiss opetti useissa yliopistoissa, mutta vietti suurimman osan urastaan Yalessa, jossa hänellä oli lopulta hallussaan lahjoitettu oppituoli.
Weiss kirjoitti yli 30 teosta. Uransa alkuvaiheessa hän toimitti yhdessä Charles Hartshornen kanssa kuusi osaa Charles Sanders Peircen jälkeenjääneitä papereita. Weiss oli keskeinen tekijä Metaphysical Society of American ja sen julkaisun Review of Metaphysics perustamisessa. Yksi Library of Living Philosophers -sarjan teoksista on omistettu Weissille.
Weiss, joka eli 101-vuotiaaksi ja opetti Catholic Universityssä vielä 93-vuotiaana, syrjäytettiin useista nimityksistä hänen ikänsä vuoksi. Hän haastoi useita yliopistoja oikeuteen. Kun Catholic University kieltäytyi nimittämästä häntä uudelleen virkaan hänen ollessaan tuolloin 91-vuotias, hänen poikansa Jonathan, joka toimi lakimiehenä New Yorkissa, auttoi häntä saamaan nimityksen vielä kahdeksi vuodeksi. Korkein oikeus oli kieltäytynyt kuulemasta hänen aiempaa vetoomustaan Fordhamin yliopistoa vastaan.
Aiheesta muualla

Muistokirjoituksia: (englanniksi)
Yale University (Arkistoitu – Internet Archive)
New York Times
Luettelo Walesin historiallisista kreivikunnista

Walesin historialliset kreivikunnat
Walesin 13 historiallista kreivikuntaa aakkosjärjestyksessä luetteloituna.
A

Anglesey
B

Brecknockshire
C

Caernarvonshire
Cardiganshire
Carmarthenshire
D

Denbighshire
F

Flintshire
G

Glamorgan
M

Merionethshire
Monmouthshire
Montgomeryshire
P

Pembrokeshire
R

Radnorshire
Prikaatiradio

Prikaatiradio LV 301
Prikaatiradio on prikaatin alueella, noin 7–10 × 10–20 km -laajuisella alueella toimimaan tarkoitettu yleensä VHF-puheradio. 1960-luvun lopun ja 1970-luvun teknisissä ratkaisuissa monet prikaatiradiot ovat pataljoonaradioita, joihin on lisätty jälkikäteen lisälaitteena tehovahvistin radiolähettimeen pataljoonaradiota suuremman kantaman saavuttamiseksi. Suomen puolustusvoimissa prikaatiradiot merkitään tunnuksella LV 3xx. 1960-luvun lopussa ja 1970-luvun alussa huomattiin, että oli edullista, että pataljoonaradiot ja prikaatiradiot olisivat perustaltaan samoja laitteita koska kaikki prikaatin toiminta-alueen kenttäradiot olisivat taajuuden ja moduloinnin osalta yhteensopivia keskenään koko yleensä laajalla 30–80 MHz aaltoalueella.
Suomen puolustusvoimien uusin prikaatiradio on tanskalaista lisenssivalmistusta oleva LV 341, joka perustuu israelilaisen Tadiranin tekniikkaan. Suomalaisessa versiossa on esikuvaansa verrattuna lisäpiirteitä, jotka mahdollistavat sen käyttämisen esimerkiksi erittäin kovissa pakkasolosuhteissa.
| Prikaatiradio | Taajuusalue | Kanavaväli | Modulointi | Kanavasuuntaisuus | Lähetystehot ja kantama | Järjestelmä | Tekninen perusta |
| --- | --- | --- | --- | --- | --- | --- | --- |
| LV 341 | 30,000–107,975 kHz | 25 kHz | FM | simplex |  | yhtymän viestijärjestelmä-2 2000-luku | Tadiranin tekniikka Tanskassa lisenssivalmistettuna |
| LV 317M | 30,00–75,95 MHz | 25 kHz | FM | simplex |  | yhtymän viestijärjestelmä-1 1990-luku | LV 217 |
| LV 317 | 30,00–75,95 MHz | 50 kHz | FM | simplex |  | 1970-luvun ja 1980-luvun viestijärjestelmät | AN/PRC-77 |
| LV 308 | 36,0–46,0 MHz | 100 kHz | FM | simplex | LW 305:n 1–1,5 W + 50 W:n tehovahvistin, 50 km     | 1960-luvun viestijärjestelmät | LV 305 lisättynä 50 W:n lähetystehovahvistimella, massansa vuoksi enää vain ajoneuvoradio |
| LV 306 | 36,0–46,0 MHz | 100 kHz | FM | simplex | LV 305:n 1–1,5 W + 10 W tehovahvistin, 15 km     | 1960-luvun viestijärjestelmät | LV 305 lisättynä 10 W:n lähetystehovahvistimella |
| LV 305 | 36,0–46,0 MHz | 100 kHz | FM | simplex | 1–1,5 W, 7–25 km antennista riippuen    | 1960-luvun viestijärjestelmät |  |
| LV 302 | 47,0–57,0 MHz | 100 kHz; 10 kanavaa välillä 47,0–48,0 MHz, numerot 75–85 yhteisiä LV 301:n kanssa | FM | simplex | 1,6 W tai 4 W, 6 km marssiantennilla, 10 km normaaliantennilla ja 20 km dipoliantennilla  | 1960-luvun viestijärjestelmät | LV 301 |
| LV 301 | 39,6–48,0 MHz | 100 kHz; 10 kanavaa välillä 47,0–48,0 MHz, numerot 75–85 yhteisiä LV 302:n kanssa | FM | simplex | 1,6 W tai 4 W, 6 km marssiantennilla, 10 km normaaliantennilla ja 20 km dipoliantennilla  | 1960-luvun viestijärjestelmät |  |
Protomelas dejunctus

| Protomelas dejunctus> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Labroidei
Heimo::  Kirjoahvenet Cichlidae
Suku::  Protomelas
Laji::  dejunctus
Kaksiosainen nimi
 Protomelas dejunctus  Stauffer, 1993 
Katso myös
   Protomelas dejunctus Wikispeciesissä   Protomelas dejunctus Commonsissa 
Infobox OKNimi-testi OK: 
Protomelas dejunctus on kirjoahventen (Cichlidae) heimoon kuuluva kalalaji. P. dejunctus elää trooppisissa olosuhteissa, ja sitä tavataan korkeintaan 10 metrin syvyydessä. Se saattaa kasvaa lähes 14 senttimetrin mittaiseksi. Lajia on tavattu Malawista Afrikasta.
PowerShell

| PowerShell |
| --- | --- |
 Vanhempi versio PowerShellistä
Kehittäjä:  Microsoft
Kehityshistoria
Vakaa versio:  7.4.5 (20. elokuuta 2024)
Kehitystilanne:  aktiivinen
Tiedot
Ohjelmistotyyppi:  komentotulkki
Alusta:  alustariippumaton
Ohjelmointikielet:  C#
Lisenssi:  MIT-lisenssi
Aiheesta muualla
Verkkosivusto
Versiohallinta
PowerShell Windows Vista -ympäristössä.
PowerShell (koodinimi Monad) on Microsoftin alunperin Windows-käyttöjärjestelmiä varten kehitetty seuraavan sukupolvenmilloin? komentotulkki, joka lainaa Unixissa tyypillisesti käytettävistä komentoriveistä ominaisuuksia ja yhdistelee niitä tietokantojen hallintaan liittyvien ominaisuuksien kanssa. Sen avulla voidaan myös ajaa merkkipohjaisia ohjelmia eli skriptejä, joilla voidaan automatisoida monia tietokoneen toimintoja. PowerShell on nykyään avoin ohjelmisto, vaikka se alunperin olikin omisteinen ohjelmisto. Nykyään PowerShell on saatavilla Windowsin lisäksi myös macOS:lle ja GNU/Linux-käyttöjärjestelmille. PowerShellin voi asentaa esimerkiksi GNU/Linuxille käyttäen Deb-pakettia, RPM-pakettia tai Snap-paketinhallintaohjelmaa. Oletuksena PowerShell kerää analytiikkadataa, mutta tästä voi kieltäytyä vaihtamalla asetuksia. PowerShellin aputoimintoa voi käyttää komennolla Get-Help, mutta aluksi täytyy ladata ohjetiedostot komennolla Update-Help.
Windows PowerShell ei ollut osana Windows Vistaa aikatauluongelmista johtuen, mutta sisältyy Vistan SP1-päivitykseen ja Windows Server 2008 -jakeluun.[lähde? ]
Nykyään PowerShellin virallisen integroidun ohjelmointiympäristön eli PowerShell ISE:n on kehitys on lopetettu, eikä uusia PowerShell versioita tueta. Microsoft suosittelee siirtymään modernimpaan VS Code -tekstieditoriin ja sille Microsoftin kehittämään viralliseen PowerShell-lisäosaan. VS Coden PowerShell -lisäosa sisältää PowerShell ISE ohjelmointiympäristöä jäljittelevän tilan, jonka saa käyttöön sen asetuksista.
Kirjallisuutta

Travis Plunk, James Petty, Tyler Leonhardt, Don Jones, Jeffery Hicks: Learn PowerShell in a Month of Lunches.  (4. painos)  Manning Publications, 2022.  ISBN 9781617296963.
Aiheesta muualla

PowerShellin virallinen dokumentaatio (englanniksi)
.NET Framework
| --- | --- |
Arkkitehtuuri::   Common Language Infrastructure  .NET assembly  .NET metadata  Base Class Library 
Yhteisen kielen perusrakenne::   Common Language Runtime  Common Type System  Common Intermediate Language  Virtual Execution System 
Kielet::   C#  Visual Basic .NET  C++/CLI (Managed)  J#  JScript .NET  Windows PowerShell  IronPython  F# 
Windows Foundations::   Presentation  Communication  Workflow  CardSpace 
Aiheeseen liittyviä::   Windows Forms  ASP.NET  ADO.NET  .NET Remoting  XAML 
Muita toteutuksia::   .NET Compact Framework  .NET Micro Framework  Shared Source CLI  Portable.NET  Mono 
Kehitysympäristöjä::   Visual Studio  SharpDevelop  Delphi
Proton-M

Proton-M (GRAU-indeksi 8K82M tai 8K82KM) on venäläinen kantoraketti. Se pohjautuu neuvostoliittolaiseen Proton-kantorakettiin.
Rakettia rakentaa Hrunitšev ja se laukaistaan Baikonurin kosmodromista.
Ensimmäinen Proton-M laukaisu suoritettiin 7. huhtikuuta 2001. Vuoteen toukokuuhun 2015 mennessä rakettia on laukaistu noin 100 kertaa, joista 10 on epäonnistunut. 7. heinäkuuta 2007 laukaistiin ensimmäinen Proton-M Enhanced.
Raketissa on kolme vaihetta. Lisäksi tarpeen mukaan käytetään neljättä vaihetta. Näitä ovat Briz-M ja Blok-D-sarja. Kaikkien kolmen ensimmäisen rakettivaiheen ajo-aineena on myrkyllinen epäsymmetrinen dimetyylihydtratsiini (UDMH) ja typpitetraoksidi.
Kantoraketit
| --- | --- |
Nykyiset::   Ariane 6  Atlas V  Athena  Delta IV  Dnepr  Electron  Falcon 9 9 B4  9 B5  Falcon Heavy  GSLV  H-IIA  Kosmos-3M  Pitkä marssi -rakettiperhe  Minotaur  Pegasus  Proton  PSLV  Rokot  Shavit  Štil  Start-1  UR-100  Space Launch System  Strela  Sojuz U  FG  2  Taurus  Tsyklon 3  Volna  Vega  Zenit 
Suunnitteilla::   Angara  BFR  GSLV III  GX  H-IIB  KSLV  New Glenn  Taurus II  Vulcan 
Entiset::   Ariane 1  2  3  4  5  Atlas SM-65 Atlas  I  II  III  Black Arrow  Delta  II  III  Diamant  Energija  Europa  Falcon 1  Falcon 9 9 v1.0  9 v1.1  9 v1.2  H-II  J-I  Juno I  Lambda  Mu (V)  Molnija M  N1  Poljot  R-7  Saturn I  IB  V  INT-21  Scout  Sparta  Thor  Thor-Agena  Thor-Burner  Thorad-Agena  Titan I  II  III  IIIB  IV  Tsiklon 2  Vanguard  Voshod  Vostok
Priladožski

Priladožski (ven. Прила́дожский) on kaupunkimainen taajama ja kunta Leningradin alueen Kirovskin piirissä Venäjällä. Se sijaitsee Pietari–Murmansk-maantien vieressä Naasianjoen rannalla lähellä Laatokkaa (tästä sen nimi). Asukkaita on (2006) 5 200 henkeä.
Taajama on syntynyt vuonna 1978 Euroopan suurimman kanalan rakentamisen yhteydessä. Työläisasutuksen statuksen se sai vuonna 1982. Rakennukset ovat lähinnä 1970–1980-luvuilla pystytettyjä korkeita elementtitaloja. Tärkein työnantaja on suurkanala Sinjavinskaja ptitsefabrika, joka nimestään huolimatta sijaitsee täällä eikä viereisessä Vahriselässä eli Sinjavinossa. Kuntaan kuuluu myös lähellä sijaitseva Naasian (ven. На́зия, Nazija) kylä, jota ei tule sekoittaa samannimiseen taajamaan.
Aiheesta muualla

Priladožski Leningradin alueen kulttuuri -tietosanakirjassa[vanhentunut linkki] (venäjäksi)
Priladožskin taajaman virallinen sivusto (venäjäksi)